**PROTOKOLL**

**Gjerstad Viltlags evalueringsmøte**

**Gjerstad viltlags evalueringsmøte 2017/2018**

**Dag:** Mandag, 08.01.2018

**Tid:** kl. 1900 - 2030

**Sted:** På Holmen Gård

Agenda

* Oppsummering av årets jakt
* Bestandsutvikling
* Eventuelt endring for jakta 2018
* Innspill til arbeid med ny forvaltningsplan 2019-

Kjell Trygve åpner møtet og ønsker alle velkommen, 23 stykker møtte.

Han minte først om at alle jaktlag må levere inn skjemaer for skutt og sett vilt.

Ulltveit jaktlag melder om en oppgang i elgbestanden. Det har ikke vært tatt ut produksjonsdyr de siste 4-5 åra.

Fone jaktlag melder også om oppgang i elgbestanden – alle kjønn og årsklasser.

Gryting jaktlag melder også om oppgang.

Haugen jaktlag ser også bra med elg. De er bekymret for at det blir tatt ut for mye produksjonsdyr.

Eikeland jaktlag ser en oppgang i elgbestanden, men det er ikke akkurat noen overflod.

Sunde jaktlag ser bra med elg og hjort.

Fosstveit jaktlag mener det er en oppgang i elgbestanden.

Aakre jaktlag mener det er oppgang i både elg- og hjortebestanden.

Vestøl jaktlag har sett mindre elg enn ventet.

Løyte jaktlag har også sett mindre elg enn ventet.

Aasbø jaktlag har omtrent det samme med elg og hjort som det har vært.

Øygarden jaktlag har bra med stut, er bekymret for uttak av voksen ku.

Trydal jaktlag har en svak oppgang av elg, men ser en del små dyr.

Vevstad jaktlag har hatt en økning fra i fjor i sett elg. De mener det for lite stut, det er for mange tomme kuer.

Statens jaktlag mener at elgbestanden er svakt økende, men det er ikke noen overflod av elg.

**Konklusjon:** Det kan se ut som det er en økning i elgbestanden, særlig i de sørlige og vestlige deler. Hjorten brer seg ut i hele området.

Det var en god diskusjon om uttaket av elg. Det er mange som kunne tenkt seg bytte vekk voksne kuer med piggstut. En del vil ikke skyte kalv. Noen vil heller skyte små voksne dyr.

Styret har fått med seg mange innspill. Er det mulig å ta ut flere dyr i 2018, hovedsakelig på sør-vest sida? Styret har fått forslag om at det skal at det på sør-vest sida tildeles elg etter 4000 mål.

Det ser ut som hjortebestanden er bra. Det er forskjellige meninger om forvaltningen av hjort. Noen vil ha en plan, andre vil ha det som det er nå.

Alle innspill vil bli tatt med til styret som forberedelse til årsmøtet 2018.

Dato for årsmøtet: Tirsdag, 20.03.2018, kl. 1800, på Holmen Gård.

Neste styremøte: Tirsdag, 23.01.2018, kl. 1900, på Holmen Gård.

Kjell Trygve takker alle for frammøte, gode diskusjoner, og ønsker alle vel hjem.

Ref. Odd Bakken